ພວກ​ນັກ​ທ່ອງ​ທ່ຽວ ລົງ​ຄະ​ແນນ​ສຽງ​ໃຫ້ ຫຼວ​ງ​ພະ​ບາງ ເປັນ​ບ່ອນ​ທ່ອ​ງ​ທ່ຽວ​ ສຸດຍອດ ໃນ​ປີ 2019
Wanderlust ວາ​ລະ​ສານ​ ດ້ານ​ການ​ທ່ອງ​ທ່ຽວ​ ລະ​ດັບ​ແນວ​ໜ້າ​ຂອງໂລກ ໃນ​ປະ​ເທດ​ອັງ​ກິດ ​ຈັດ​​ໃຫ້ເມືອງ​ມໍ​ລະ​ດົກ​ໂລກ ​ຫຼວງ​ພະ​ບາງ ​ເປັນ​ເມືອງຍອດ​ນິ​ຍົມ ​ອັນ​ດັບ​ທີ 1 ຂອງ​ປີ 2019.
ນັກທ່ອງທ່ຽວຕ່າງຊາດ ຈັດໃຫ້ເມືອງມໍລະດົກໂລກຫຼວງພະບາງ ເປັນເມືອງອັນດັບ 1 ທີ່ ຊາວຕ່າງຊາດຢາກຈະເດີນທາງມາທ່ອງທ່ຽວ ທາງດ້ານວັດທະນະທຳ ແລະທຳມະຊາດ ຫຼາຍທີ່ສຸດໃນປີ 2019 ຊຶ່ງຊົງລິດ ໂພນເງິນ ນັກຂ່າວ ວີໂອເອ ມີລາຍງານຈາກບາງກອກ The Wanderlust Magazine ວາລະສານດ້ານການທ່ອງທ່ຽວລະດັບແນວໜ້າຂອງ ໂລກໃນປະເທດອັງກິດ ສະເໜີລາຍງານການຈັດອັນດັບເມືອງທ່ອງທ່ຽວຍອດນິຍົມປະ ຈຳປີ 2019 ວ່າເມືອງມໍລະດົກໂລກຫຼວງພະບາງ ໄດ້ຖືກຈັດໃຫ້ເປັນເມືອງຍອດນິຍົມ ອັນດັບທີ 1 ທີ່ສະມາຊິກຂອງວາລະສານ Wanderlust ໃນທົ່ວໂລກຢາກຈະເດີນທາງ ມາທ່ອງທ່ຽວຫຼາຍທີ່ສຸດ ໂດຍປັດໃຈທີ່ດຶງດູດໃຫ້ຊາວຕ່າງຊາດຢາກຈະເດີນທາງມາ ທ່ອງທ່ຽວເມືອງມໍລະດົກໂລກ ຫຼວງພະບາງ ກໍຄືການຮັກສາໄດ້ໃນວັດທະນະທຳ ແລະ ຮີດຄອງປະເພນີອັນດີງາມ ຮວມທັງຍັງມີທຳມະຊາດທີ່ສວຍງາມອີກດ້ວຍ ທັງນີ້ໂດຍສະມາຊິກວາລະສານ Wanderlust ໄດ້ໃຫ້ຄວາມນິຍົມທີ່ມີຕໍ່ເມືອງມໍລະ ດົກໂລກຫຼວງພະບາງ ທີ່ລະດັບ 95 25 ເປີເຊັນ ຕິດຕາມດ້ວຍເມືອງ Granada ແລະ ເມືອງ Seville ໃນປະເທດສະເປນ ຊຶ່ງໄດ້ຮັບຄວາມນິຍົມ ທີ່ລະດັບ 94 78 ເປີເຊັນ ແລະ 94 62 ເປີເຊັນ ສ່ວນເມືອງ Kyoto ຂອງຍີ່ປຸ່ນ ໄດ້ຮັບຄວາມນິຍົມທີ່ລະດັບ 93 56 ເປີເຊັນ ຈັດຢູ່ໃນອັນດັບທີ 7 ແລະເມືອງອື່ນໆໃນພາກພື້ນເອເຊຍດ້ວຍກັນ ນັ້ນບໍ່ໄດ້ຖືກຈັດໃຫ້ຢູ່ໃນ 10 ອັນດັບເມືອງ ຍອດນິຍົມໃນປີ 2019 ນີ້ແຕ່ຢ່າງໃດ ໂດຍໃນປີ 2018 ມີນັກທ່ອງທ່ຽວ 755,000 ກວ່າຄົນທີ່ເດີນທາງມາທ່ອງທ່ຽວເມືອງ ມໍລະດົກໂລກຫຼວງພະບາງ ໃນນີ້ເປັນນັກທ່ອງທ່ຽວຊາວຕ່າງຊາດ 550,000 ກວ່າ ຄົນ ຊຶ່ງເພີ້ມຂຶ້ນໃນອັດຕາສະເລ່ຍເກີນກວ່າ 15 ເປີເຊັນ ທຽບໃສ່ປີ 2017 ແລະເຮັດໃຫ້ພາກບໍລິການ ແລະທ່ອງທ່ຽວໃນແຂວງຫຼວງພະບາງ ມີລາຍຮັບຄິດເປັນ ມູນຄ່າເກີນກວ່າ 200 ລ້ານໂດລາສະຫະລັດ ໃນຕະຫຼອດປີ 2018 ທີ່ຜ່ານມາ ສ່ວນ ໃນປີ 2019 ກໍຄາດໝາຍວ່າຈະມີນັກທ່ອງທ່ຽວຫຼາຍກວ່າ 8 ແສນຄົນທີ່ຈະເດີນທາງ ມາທ່ອງທ່ຽວເມືອງມໍລະດົກໂລກຫຼວງພະບາງ ໃນນີ້ຈະເປັນນັກທ່ອງທ່ຽວຊາວຕ່າງ ຊາດຫຼາຍກວ່າ 6 ແສນຄົນ ແລະສ້າງລາຍຮັບໄດ້ເກີນກວ່າ 210 ລ້ານໂດລາ ສະຫະລັດ ໂດຍປັດໄຈທີ່ດຶງດູດໃຫ້ຊາວຕ່າງຊາດເດີນທາງມາທ່ອງທ່ຽວໃນເມືອງມໍລະດົກໂລກ ຫຼວງພະບາງເພີ້ມຂຶ້ນດັ່ງກ່າວ ກໍຄືການທີ່ຊາວເມືອງຫຼວງພະບາງຍັງຮັກສາໄດ້ທັງວັດ ທະນະທຳ ຮີດຄອງປະເພນີ ວິຖີຊີວິດດັ່ງເດີມ ປະຫວັດສາດ ແລະທຳມະຊາດອັນສວຍ ງາມ ທັງຍັງສາມາດປະຕິບັດຕາມສົນທິສັນຍາ ທີ່ຕົກລົງໄວ້ກັບ ອົງການ UNESCO ກ່ຽວກັບການປົກປັກຮັກສາມໍລະດົກໂລກໄດ້ຢ່າງເຄັ່ງຄັດເຊັ່ນການກໍ່ສ້າງ ແລະບູລະ ນະສ້ອມແປງເຮືອນ ອາຄານ ວັດ ແລະສະຖານທີ່ຕ່າງໆ ທີ່ຈະຕ້ອງໄດ້ຮັກສາຮີດຄອງ ອັນດີງາມ ແລະສິ່ງດັ່ງເດີມທີ່ເປັນເອກກະລັກຂອງຫຼວງພະບາງໄວ້ຢ່າງຄົບຖ້ວນ ທັງນີ້ດ້ວຍການຈັດຕັ້ງປະຕິບັດແຜນການ 4 ຍຸດທະສາດເພື່ອຮັກສາເມືອງມໍລະດົກ ໂລກຫຼວງພະບາງ ທີ່ປະກອບດ້ວຍການເປັນອຸດທະຍານທີ່ມີຊີວິດຊີວາ ເປັນເມືອງໜ້າ ຢູ່ ໜ້າປະທັບໃຈ ແລະມີສິ່ງແວດລ້ອມທີ່ດີ ການເປັນສູນກາງການທ່ອງທ່ຽວໃນດ້ານ ວັດທະນະທຳ ປະຫວັດສາດ ແລະທຳມະຊາດ ການເປັນສູນກາງການສຶກສາ ຄົ້ນຄວ້າ ກ່ຽວກັບຄຸນຄ່າວັດທະນະທຳອັນດີງາມຂອງລາວ ແລະການລະດົມທຶນເພື່ອການພັດ ທະນາ ແລະອະນຸລັກມໍລະດົກໂລກຕາມຂໍ້ກຳນົດຂອງ UNESCO ໃຫ້ໄດ້ຢ່າງຄົບ ຖ້ວນດັ່ງທີ່ທ່ານວົງສະຫວັນ ເທບພະຈັນ ເຈົ້າແຂວງຫຼວພະບາງ ແລະປະທານຄະນະ ກຳມະການລະດັບທ້ອງຖິ່ນ ເພື່ອ ມໍລະດົກໂລກຫຼວງພະບາງ ໄດ້ຖະແຫຼງຢືນຢັນວ່າ: ທັງນີ້ໂດຍທ່ານສາຍສະໝອນ ຄົມທະວົງ ສະມາຊິກສະພາແຫ່ງຊາດ ຈາກແຂວງຫຼວງ ພະບາງ ຢືນຢັນວ່າພາກບໍລິການ ແລະທ່ອງທ່ຽວໃນແຂວງຫຼວງ ພະບາງກຳລັງປະ ເຊີນບັນຫາໃນຫຼາຍດ້ານໃນປັດຈຸບັນ ຊຶ່ງເຮັດໃຫ້ການຈັດເກັບກອງທຶນທ່ອງທ່ຽວບໍ່ໄດ້ ຕາມແຜນການມທີ່ວາງໄວ້ ທັງຍັງມີການດຳເນີນທຸລະກິດທີ່ຂັດຕໍ່ລະບຽບກົດໝາຍດ້ານ ການທ່ອງທ່ຽວ ແລະການກໍ່ອາຊະຍາກຳ ໃນຮູບແບບຕ່າງໆ ໃນນີ້ລວມເຖິງການລັກ ເອົາພະພຸດທະຮູບເກົ່າແກ່ໄປເຖິງ 34 ອົງ ແລະການນຳໃຊ້ສັນຍາລັກປູ່ເຍີ-ຍ່າເຍີ ຢ່າງ ບໍ່ເໝາະສົມ ດ້ວຍການຳເອົາຫົວຂອງປູ່ເຍີ-ຍ່າເຍີ ມາເປັນແບບການປະດັບຢູ່ໜ້າເອິກ ຂອງຜູ້ຍິງໃນວົງການ ແຟຊັນ ຈຶ່ງຖືເປັນການບໍ່ເຄົາລົບຕໍ່ສິ່ງສັກສິດທີ່ຊາວຫຼວງພະບາງ ການກາບໄຫວ້ບູຊານັ້ນເອງ